Posl.br. P-646/14-2
R E P U B L I K A   H R V A T S  K A 
  
R J E Š E  N J E
Općinski sud u Puli-Pola, po sucu Ivi Kancijanić, kao sucu pojedincu, u pravnoj stvari 
tužiteljice R. H., OIB..., koju zastupa O. D. O. u P.-P., protiv tuženika S. Ž. d.o.o., R. S., L., 
OIB..., radi ispravka upisa u zemljišnoj  knjizi , dana 15. svibnja 2014. godine
r i j e š i o   j e  
I.   Ovaj sud proglašava se stvarno nenadležnim  za postupanje u ovoj  pravnoj stvari.
II. Nakon pravomoćnosti  ovog rješenja  predmet  će se ustupiti  stvarno i mjesno 
nadležnom Trgovačkom sudu u  Rijeci, Stalna  služba u Pazinu.     
Obrazloženje
Tužiteljica je protiv tuženika podnijela tužbu kojom zahtijeva da se 
Zemljišnoknjižnom odjelu ovoga suda naloži  ispravak upisa  brisanjem upisanog  prava  
vlasništva na 1/8 dijela (8. etaža) k.č.br. 3446/zgr. s kojim je povezano pravo vlasništva na 
stanu koji se sastoji od jedne  sobe, kuhinje, hodnika, kupaonice s WC-om,  ukupne površine 
29 m2, upisanog u zk.ul.  19992 k.o. Pula u korist tuženika S. Ž. d.o.o., uz istovremeni  upis 
prava vlasništva na toj nekretnini  u korist tužiteljice.  
S obzirom da je sjedište  tuženika u Republici  Sloveniji, državi članici Europske unije, 
valjalo je prije svega  razmotriti međunarodnu  nadležnost suda za postupanje u konkretnom 
predmetu. Ona je uređena Uredbom  vijeća (EZ)  br. 44/2001 od 22. prosinca 2000. godine o 
nadležnosti, priznavanju i izvršenju sudskih odluka  u građanskim i trgovačkim  stvarima.   
Prema čl. 22. t. 1. Uredbe  u postupcima  čiji su predmet stvarna  prava na nekretnine ili najam  
nekretnina isključivo su nadležni sudovi države članice u kojoj se nekretnina nalazi. S 
obzirom da se nekretnina  nalazi u Republici Hrvatskoj  za postupanje  u predmetu proizlazi  
nadležnost hrvatskih sudova. 
Međutim, ovaj  sud nije stvarno  nadležan  za postupanje u ovom predmetu. 
Odredbom čl. 34.b t. 1. Zakona  o parničnom postupku (dalje: ZPP)  propisano je da 
trgovački sudovi  sude u sporovima između  pravnih osoba, u sporovima između pravnih osoba  
         2                                     Posl.br. P-646/14-2
i obrtnika,  uključujući i trgovce pojedince; u sporovima između obrtnika  uključujući i sporove 
između trgovaca pojedinaca, ako se radi o sporu u vezi s njihovom  djelatnošću, osim  ako nije 
riječ o sporovima u kojima uvijek sude općinski sudovi (čl. 34. st. 1. ZPP-a) odnosno ako nije 
riječ o sporovima za koje  je zakonom  utvrđena nadležnost nekog  drugog  suda. 
Kako su stranke u ovom postupku  pravne osobe, za postupanje u ovom  parničnom 
predmetu u smislu  citirane odredbe, prema mjerodavnom personalnom kriteriju  za pravne 
osobe nadležan je trgovački sud, jer nije riječ o sporu u kojem bi prema ZPP-u  uvijek sudili 
općinski sudovi niti je riječ o sporu za kojeg  je zakonom utvrđena nadležnost nekog drugog 
suda. 
 Prema čl.  56. st. 1. ZPP-a za  suđenje  u sporovima o pravu vlasništva  i drugim stvarnim  
pravima na  nekretnini isključivo je nadležan sud na čijem se području nalazi nekretnina.  
Stoga je za postupanje u ovom predmetu  stvarno i mjesno  nadležan  Trgovački sud u 
Rijeci, Stalna  služba  u Pazinu.
Slijedom navedenoga, na  temelju čl. 17. st. 1. ZPP-a odlučeno je kao u izreci.
U Puli 15. svibnja 2014. godine 
     S u d a c
Iva Kancijanić, v.r.
UPUTA O PRAVNOM LIJEKU:
Protiv ovog rješenja dopuštena  je žalba. Žalba se podnosi ovom  sudu, u tri istovjetna 
primjerka, u roku od 15 (petnaest) dana od dana  primitka ovjerenog prijepisa rješenja.  O žalbi  
odlučuje Županijski  sud u Puli-Pola.
Dna:
1.tužitelju po punomoćniku  
2.tuženiku 
Po pravomoćnosti:
-Trgovački sud u Rijeci, Stalna  služba u Pazinu – uz  spis